Document ID: 32003R0806

Uredba Sveta (ES) št. 806/2003
z dne 14. aprila 2003
o prilagoditvi določb gleode odborov, ki pomagajo Komisiji pri uresničevanju njenih izvedbenih pooblastil, predvidenih v aktih Sveta, ki se sprejemajo v postopku posvetovanja (kvalificirana večina), Sklepu 1999/468/ES
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti členov 36, 37 in 133 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ob upoštevanju mnenja Ekonomsko-socialnega odbora [3],
ob upoštevanju naslednjega:
(1) Sklep 1999/468/ES Sveta z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [4] je nadomestil Sklep 87/373/EGS [5].
(2) Skladno z izjavo Sveta in Komisije [6] o Sklepu 1999/468/ES je treba prilagoditi določbe o odborih, ki pomagajo Komisiji pri uresničevanju njenih izvedbenih pooblastil, predvidenih v Sklepu 87/373/EGS, zato da se te določbe uskladijo s členi 3, 4 in 5 Sklepa 1999/468/ES.
(3) Ta izjava navaja načine za prilagoditev postopkov v odborih, ki se izvede samodejno, če to ne vpliva na tip odbora, predvidenega v osnovnem aktu.
(4) Roki, določeni v določbah, ki jih je treba prilagoditi, morajo ostati v veljavi. Če ni bilo predvidenega natančnega roka za sprejetje izvedbenih ukrepov, je treba ta rok določiti na tri mesece.
(5) Zato je treba nadomestiti določbe aktov, ki predvidevajo sklicevanje na postopke v odboru tipa I skladno s Sklepom 87/373/ES, z določbami, ki vsebujejo sklicevanje na svetovalni postopek skladno s členom 3 Sklepa 1999/468/ES.
(6) Določbe aktov, ki predvidevajo sklicevanje na postopke v odboru tipa IIa in IIb skladno s Sklepom 87/373/ES, se morajo nadomestiti z določbami, ki vsebujejo sklicevanje na upravljalni postopek skladno s členom 4 Sklepa 1999/468/ES.
(7) Določbe aktov, ki predvidevajo sklicevanje na postopke v odboru tipa IIIa in IIIb skladno s Sklepom 87/373/ES, se morajo nadomestiti z določbami, ki vsebujejo sklicevanje na regulativni postopek skladno s členom 5 Sklepa 1999/468/ES.
(8) Izključen namen te uredbe je prilagoditi postopke v odborih. Ime odborov, ki se nanašajo na te postopke, je bilo po potrebi spremenjeno -
SPREJEL NASLEDNJO UREDBO:
Člen 1
V zvezi s svetovalnim postopkom se akti, našteti v Prilogi I, v skladu s to prilogo prilagodijo ustreznim določbam Sklepa 1999/468/ES.
Člen 2
V zvezi z upravljalnim postopkom se akti, našteti v Prilogi II, v skladu s to prilogo prilagodijo ustreznim določbam Sklepa 1999/468/ES.
Člen 3
V zvezi z regulativnim postopkom se akti, našteti v Prilogi III, v skladu s to prilogo prilagodijo ustreznim določbam Sklepa 1999/468/ES.
Člen 4
Sklicevanja na določbe aktov iz prilog I, II in III se štejejo za sklicevanja na določbe, kot so bile prilagojene s to uredbo.
Sklicevanja v tej uredbi na nekdanja imena odborov se štejejo za sklicevanja na nova imena.
Člen 5
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, dne 14. aprila 2003

Labels: 10
15